Olainīte

Olainīte, arī Olaine un Olaines strauts, ir Misas labā krasta pieteka Olaines pagastā.

Sākas novadgrāvjos pie Rīgas dienvidu apvedceļa A5 un Jelgavas šosejas A8 krustojuma, tek uz dienvidrietumiem paralēli šosejai un Jelgavas dzelzceļam. Krastos Jaunolaine, tās teritorijā upē no kreisās puses ietek Apšukalnu kanāls un atrodas Olaines kapi. Lielākajā daļā tecējuma gultne regulēta.Olaines Pagasta teritorijas plānojuma stratēģiskais ietekmes uz vidi novērtējums, 2008, 10., 25. lpp. Pirms ietekas Misā krasti purvaini, pie ietekas — vasarnīcu ciemats Ezītis.

2015. gadā Olainītes ūdens jau augšpus Jaunolaines tika atzīts par neatbilstošu labai kvalitātei, kas norāda uz piesārņojuma avotiem tās augštecē vai tās pirmssākuma novadgrāvjos. Paredzams, ka pēc dažiem gadsimtiem upīti caur filtrējošiem slāņiem sasniegs piesārņojums no bijušajām toksisko atkritumu glabātavām.Ģeoresursi. OBJEKTS: Kūdras ieguves lauku paplašināšana atradnes „Cenas tīrelis purvs" , 33., 41. lpp. Vidējais piesārņojošo vielu daudzums pārsniedz labas kvalitātes pieļaujamās normas apmēram divkārtīgi. Ievērojama ietekme ir vietējās kanalizācijas radītajai noslodzei un lauksaimniecības noplūdēm.

2015. gadā tika uzsākti darbi novadgrāvja Medemciems—Olainīte izbūvei.Olaine.lv: Uzsākti darbi, lai izbūvētu novadgrāvi Medemciems – Olainīte 15.04.2015

 Atsauces 

Kategorija:Olaines novada upes
Kategorija:Olaines pagasts
Kategorija:Lielupes baseina upes